彭遵古

彭遵古（），字季籛，號旦陽，湖廣黄州府黃安縣匠籍，麻城縣人，明朝政治人物。同進士出身。

 生平 
萬曆十三年（1585年）乙酉科第五名舉人，萬曆十四年（1586年）聯捷丙戌科会试十名，廷试二甲十七名進士。吏部观政。中第後，會南畿督學御史房寰連疏參奏都御史海瑞，彭遵古隨同年進士顧允成、諸壽賢抗疏。三人都被奪冠帶還家。《萬曆十四年丙戌進士履歷便覽》：彭遵古，旦阳，春二房，戊午九月初三日生。黄安县籍麻城县人，二甲十七名。吏部政，丙戌七月建言回籍，戊子八月准改湖廣郧阳府教授，辛卯正月升國子監助教，壬辰二月升礼部主客司主事，五月告病，丁酉補主事，甲辰升尚寶司丞，丙午山東主考，戊申养病，辛亥考察，辛酉降两淮運副。曾祖伯彝。祖易经。父岱。《明史·卷231》：會南畿督學御史德清人房寰，連疏詆都御史海瑞，允成不勝憤。偕同年生彭遵古、諸壽賢抗疏劾之，略言：「寰妬賢醜正，不復知人間羞恥事。臣等自幼讀書，即知慕瑞，以為當代偉人。寰大肆貪汙，聞瑞之風，宜愧且死，反敢造言逞誣，臣等所為痛心。因劾其欺罔七罪。始寰疏出，朝野多切齒。而政府庇之，但擬旨譙讓。及得允成等疏，謂寰已切讓，不當出位妄奏，奪三人冠帶，還家省愆，且令九卿約束辦事進士，毋妄言時政。南京太僕卿沈思孝上言：「二三年來，今日以建言防人，明日以越職加人罪，且移牒諸司約禁，而進士觀政者，復令堂官鉗束之。夫禁其作奸犯科可也，而反禁其讜言直諫；教其砥行立節可也，而反教以緘默取容。此風一開，流弊何極。諫官避禍希寵不言矣，庶官又不當言；大臣持祿養交不言矣，小臣又不許言。萬一權奸擅朝，傾危宗社，陛下安從聞之。臣歷稽先朝故事，練綱、鄒智、孫磐、張璁並以書生建言，未聞以為罪，獨奈何錮允成等耶？」疏入，忤旨被責，三人遂廢。寰復詆瑞及思孝，其言絕狂誕。自是獲罪清議，出為江西副使。給事中張鼎思劾其奸貪，寰亦訐鼎思請寄事。諸給事中不平，連章攻寰，寰與鼎思並謫，遂不復振。後以御史言，起為教授，升禮部儀制司主事，三十二年十月升尚寶司丞，三十三年四月充正使，册封王府，三十四年五月升尚寶司卿添注，八月与兵部主事張汝霖主考山東鄉試，因中式舉人李衍賞文章短促，被給事中邵庶弹劾，罚俸三月。三十九年五月考察以浮躁浅露降调。後官至光禄寺少卿。

 家族 
曾祖父彭伯彝；祖父彭易經；父親彭岱。母饒氏。慈侍下。兄彭好古（同科進士）、彭述古、彭顯謨（癸未會中式武舉，永道守備）。

長兄彭好古，同榜進士，次兄彭信古，癸未武進士。

参考文献

Category:萬曆十三年乙酉科湖廣鄉試舉人
Category:明朝光祿寺少卿
Category:麻城人
Z
Category:明朝府儒學教授
Category:明朝禮部儀制司主事
Category:明朝尚寶司丞
Category:明朝尚寶司卿
Category:明朝鄉試正考官